section_heading: Osobine
paragraph_text: Iako dobrodušna, Shelly je portretirana kao naivna ili površna. U epizodi "Sex, Lies and Ed’s Tape", otkriva se da se udala za Waynea samo kako bi je on prestao prositi. U epizodi "All Is Vanity" Shelly se uzbudi nakon što se Holling suprotstavi vlasniku bara, a zatim ga umalo natjera da se podvrgne obrezivanju kako bi dokazao svoju muškost. Shelly postaje ljubomorna na Hollingovo staro prijateljstvo sa ženom njegovih godina u epizodi "Slow Dance" jer se čini kako imaju više toga tajedničkoga, ali se utješi nakon što joj Holling kaže da je zainteresiran samo za Shellyno tijelo, a ne njen um. U epizodi "Spring Break", nakon što se mještani počnu ponašati neprirodno zbog dolaska proljeća, Shellyno odstupanje očituje se u opsesivnom čitanju Duge D. H. Lawrencea iako je ne može razumjeti.